
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 19 septembrie 2013

Nr.4C-9/162
RAPORT

asupra propunerii legislativă pentru modificarea şi completarea Legii educaţiei naţionale nr.1/2011

 (Plx. 200/2013)

1. În baza prevederilor art. 95 din Regulamentul Camerei Deputaţilor, republicat, cu adresa nr. Plx. 200 din 25 iunie 2013, Comisia pentru învăţământ, ştiinţă, tineret şi sport a primit spre dezbatere, în fond, propunerea legislativă pentru modificarea şi completarea Legii educaţiei naţionale nr.1/2011.

Pentru întocmirea raportului, Comisia a analizat avizele primite de la Comisia juridică, de disciplină şi imunităţi, Comisia pentru industrii şi servicii, avizul Consiliului Legislativ, avizul Consiliului Economic şi Social, precum şi Punctul de vedere al Guvernului. 

Propunerea legislativă are ca obiect de reglementare introducerea articolului 841 în Legea educaţiei naţionale nr. 1/2011, cu modificările şi completările ulterioare, prin care se vizează stabilirea tarifului practicat de operatorii de transport autorizaţi să efectueze serviciul de transport public local de persoane pentru elevi.  


2. În funcţie de obiectul şi conţinutul său, propunerea legislativă face parte din categoria legilor organice, potrivit prevederilor art. 73 din Constituţia României, republicată.

3. La lucrările Comisiei au fost prezenţi 19 deputaţi, din totalul de 29 membri ai Comisiei. 


4. În baza prevederilor art. 54 şi 55 din Regulamentul Camerei Deputaţilor, republicat, la dezbaterea propunerii legislative au participat ca invitaţi: domnul Andrei Gheorghe Kiraly - secretar de stat şi domnul Tudor Prisecaru – secretar de stat în cadrul Ministerului Educaţiei Naţionale, doamna deputat Ciofu Tamara-Dorina - iniţiator.


5. Potrivit prevederilor art. 75 alin. (1) din Constituţia României, republicată, şi ale art.92 alin.(8) din Regulamentul Camerei Deputaţilor, republicat, Camera Deputaţilor este prima Cameră sesizată.


În urma dezbaterii, în şedinţa din 18 septembrie 2013, Comisia a propus, cu 17 voturi pentru şi 2 voturi împotrivă, adoptarea propunerii legislative, cu amendamentele din Anexă.




    PREŞEDINTE 



                   


            SECRETAR

     Angel TÎLVĂR                                                                               Victor CRISTEA












                 Consilier parlamentar 







                                                                                    Ioana Florina Mînzu





   












ANEXĂ

Amendamente admise

	Nr.

crt.
	Legea nr. 1/2011,

cu modificările şi completările ulterioare
	Text 

propunere legislativă
	Text propus de Comisie

(autorul amendamentului)
	Motivare

	1. 
	---
	Titlul Legii: Lege pentru modificarea şi completarea Legii  Educaţiei Naţionale nr.1/2011
	Titlul Legii: Lege pentru completarea Legii educaţiei naţionale nr. 1/2011
	Respectarea normelor de tehnică legislativă

	2.
	---
	Articol unic: Legea educaţiei naţionale nr. 1/2011, republicată în Monitorul Oficial al României, Partea I, nr. 18, din 10 ianuarie 2011, cu modificările şi completările ulterioare, se modifică şi se completează după cum urmează:
	Art. I. . – După articolul 84 din Legea educaţiei naţionale nr. 1/2011, publicată în Monitorul Oficial al României, Partea I, nr. 18 din 10 ianuarie 2011, cu modificările şi completările ulterioare, se introduce un nou articol, art. 841, cu următorul cuprins:
	Respectarea normelor de tehnică legislativă

	3.
	---
	După articolul 84, se introduce un nou articol, art. (841), cu următorul cuprins:
„Art. 841 Pentru elevii care domiciliază în altă localitate decât cea în care sunt şcolarizaţi, operatorii de transport/transportatorii autorizaţi să efectueze serviciul de transport public local de persoane prin curse regulate vor practica aceleaşi tarife stabilite pe ruta respectivă, dar nu mai mari decât tariful mediu naţional pe km, calculat periodic de către Ministerul Transporturilor.”
	„Art. 841. -  Pentru elevii care domiciliază în altă localitate decât cea în care sunt şcolarizaţi, operatorii de transport/transportatorii autorizaţi să efectueze serviciul de transport public de persoane prin curse regulate aplică aceleaşi tarife stabilite pe ruta respectivă, dar nu mai mari decât un tarif specific pe kilometru,  calculat anual de către Ministerul Transporturilor.”
Autor: Comisia

	Respectarea normelor de tehnică legislativă 
Pentru claritate. 
Pentru o corectă aplicare a prevederii. 
 

	
	
	
	Art. II. – Normele de aplicare a prevederilor prezentei legi se aprobă prin hotărâre a Guvernului în termen de 30 de zile de la intrarea în vigoare a prezentei legi.
	Respectarea normelor de tehnică legislativă.

